ན་མོ་གུ་རུ་མཉྫུ་གྷོ་ཥཱ་ཡ། སྐུ་བཞིའི་བདག་ཉིད་ཁྱབ་བདག་རྡོ་རྗེ་འཆང་། །
རྒྱལ་བའི་ཡུམ་གཅིག་རྗེ་བཙུན་རྣལ་འབྱོར་མ། །མཁས་གྲུབ་ཆེན་པོ་ཨ་བྷྱ་ཀ་རའི་
།ལྷ་མིའི་འདྲེན་པ་གསུམ་ལ་གསོལ་བ་འདེབས། །རིག་སྔགས་གྲུབ་པ་ནཱ་ཡ་
ག་པ་དང་། །གྲུབ་པ་མཆོག་བརྙེས་ད་ཤ་པཱ་ལ་ཤྲཱི། །དམ་པས་རྗེས་བཟུང་བི་ཁྱུ་ཏ་
དེ་བ། །འགྲོ་བའི་བླ་མ་གསུམ་ལ་གསོལ་བ་འདེབས། །གནས་ལྔ་མཁྱེན་པ་ཁ་ཆེ་
པཎྜི་ཏ། །ཡོན་ཏན་འབྱུང་གནས་བྷུ་མི་ཤཱི་དང༌། །དེ་སྲས་ཐུ་བོ་བི་མ་ལ་ཤྲཱི། །
བསྟན་པ་རྒྱས་མཛད་གསུམ་ལ་གསོལ་བ་འདེབས། །སྐད་གཉིས་སྨྲ་བ་གྲགས་པ་
རྒྱལ་མཚན་དང༌། །རྗེ་བཙུན་རོང་པ་ཤེས་རབ་སེང་གེའི་ཞབས། །འཇམ་པའི་
དབྱངས་དངོས་ཀུ་མཱ་ར་ཤྲཱི། །ཐར་པའི་ལམ་སྟོན་གསུམ་ལ་གསོལ་བ་འདེབས། །
བསླབ་གསུམ་རིན་ཆེན་ལྡན་པའི་ཚུལ་རྒྱལ་བ། །སེམས་དཔའ་ཆེན་པོ་ཆོས་ཀྱི་རྒྱལ་
པོ་དང༌། །རྔོ་སྟོན་དམ་པ་བསོད་ནམས་བཟང་པོའི་ཞབས། །ཕན་བདེའི་འབྱུང་
།མཁྱེན་རབ་དབང་ཕྱུག་ཆོས་རྗེ་རྒྱལ་བ་
དཔལ། །མཐུ་སྟོབས་མངའ་བདག་བཟང་པོ་བཀྲ་ཤིས་ཞབས། །བཀྲ་ཤིས་སྨྲ་བའི་
ཟླ་བ་འཕགས་པའི་མཆོག །བསྟན་པའི་དཔལ་གྱུར་གསུམ་ལ་གསོལ་བ་འདེབས། །
གནས་གསུམ་ལ་གསོལ་བ་འདེབས།
ཀུན་དགའི་ལམ་གྱིས་དཔལ་འབྱོར་གྲུབ་པའི་གཙོ། །མཁས་གྲུབ་དམ་པ་སངས་རྒྱས་
ཡེ་ཤེས་དང༌། །རྡོ་རྗེ་འཆང་དངོས་རྩ་བའི་བླ་མ་སྟེ། །བཀའ་དྲིན་མཉམ་མེད་
གསུམ་ལ་གསོལ་བ་འདེབས། །དེང་ནས་བཟུང་སྟེ་ཚེ་རབས་ཐམས་ཅད་དུ།
འཁོར་ལོ་བཞི་དང་ལྡན་པའི་རྟེན་ཐོབ་ནས། །རྒྱུད་སྡེའི་སྙིང་པོ་ཕྲེང་བ་རྣམ་གཉིས་
ཀྱི། །བཤད་སྒྲུབ་བསྟན་པའི་རྒྱ་མཚོ་སྤེལ་བར་ཤོག །
།
17

ཡང་ན་ཨ་བྷ་ཡཱ་ནས། དགེ་བའི་འབྱུང་གནས་སྦས་པ། ལེགས་སྤྱོད་འབྱུང་
གནས་སྦས་པ། མ་ནུ་ཐ་དེ་བ། མེ་གྷ་ལ་ཨུ་བ་ཐ། བལ་བོ་པཎྜི་ཏ་ཀིརྩ་ཏྲ། ལོཙྪ་བ་
གྲགས་པ་རྒྱལ་མཚན། རོང་པ་ཤེས་སེང༌། བླ་མ་བག་སྟོན། ཆོས་རྗེ་ཚུལ་རྒྱལ་མན་
གོང་དང་འདྲ། ཡང་ན་པཎ་ཆེན་ཤཱཀྱ་ཤྲཱི། སུག་ཐམས་ཅད་མཁྱེན་པ། སུག་དྷ་རྨ་
ཀེ་ཏུ། ཕུག་པ་ཤཱཀྱ་རྡོ་རྗེ། བླ་མ་འོད་ཟེར་ཕུག་པ། སངས་རྒྱས་འབུམ། ལོཙྪ་བ་
མཆོག་ལྡན། བག་སྟོན་མན་གོང་དང་འདྲའོ། །ཞེས་ཕྲེང་བའི་དཀྱིལ་འཁོར་ཞེ་
གཉིས་སམ་བཞི་བཅུའི་བརྒྱུད་རིམ་གསོལ་འདེབས་དང་བཅས་པ་འདི། སེ་ར་བྱེས་
པ་སློབ་དཔོན་རིན་པོ་ཆེ་ཁོན་སྟོན་དཔལ་འབྱོར་ལྷུན་གྲུབ་ཀྱིས་བསྐུལ་བ་ལ་བརྟེན་་
ནས། དགེ་ལུགས་ཀྱི་ཕྲེང་གཉིས་ཀྱི་ཤིང་རྟ་ཆེན་པོ་པཎ་ཆེན་བཟང་པོ་བཀྲ་ཤིས་
ཀྱིས་མཛད་པའི་ཕྲེང་བ་གཉིས་ཀྱི་ལྷན་ཐབས་དང་གསན་ཡིག་བཞིན་ཆོས་སྨྲ་བ་བློ་་
བཟང་ཆོས་ཀྱི་རྒྱལ་མཚན་གྱིས་བཀྲ་ཤིས་ལྷུན་པོར་སྨྲས་པའོ། །